
Menyeru manusia kepada Allah s.w.t (ad-da’wah ila Allah) adalah kewajipan setiap 
muslim dan muslimat di setiap masa. Terutamanya di zaman kita ini, ia lebih wajib 
kerana umat Islam pada hari ini terdedah kepada serangan jahat musuh-musuh Allah 
s.w.t yang bertujuan mencabut teras dakwah Islam dari jiwa umat Islam. 

Menyeru manusia kepada Allah s.w.t adalah satu kemuliaan yang besar 
kepada pendukung dakwah. 

Firman Allah yang bermaksud: 

“Siapakah yang lebih baik perkataannya daripada orang yang menyeru kepada 
Allah, mengerjakan amal yang soleh dan berkata: Sesungguhnya aku termasuk 
orang-orang yang menyerah diri. ” (Fushilat: 33) 

Menyeru manusia kepada Allah s.w.t menghasilkan pahala dan ganjaran yang 
besar dan tidak ternilai sebagaimana pengakuan Rasulullah s.a.w yang bermaksud: 

“ Jika Allah s.w.t memberi hidayah kepada seorang lelaki lantaran anda, itu lebih 
baik bagimu daripada setuap apa yang disinari matahari. ” (Riwayt at-Tabrani) 

Menyeru manusia kepada Allah s.w.t dan kepada jalan yang benar, adalah 
sebaik-baik urusan dan amat perlu diketengahkan, terutama di zaman ini yang 
berkecamuk dengan berbagai kefahaman dan ideology, trend semasa yang 
memperbodoh, menyesat dan menyelewengkan. 

Menyeru manusia kepada Allah s.w.t adalah salah satu peringkat (marhalah) 
yang penting dalam amal Islami yang dilakukan secara bersungguh-sungguh. Ia 
merupakan marhalah ta’arif (memperkenalkan), yang mendahului marhalah takwin 
(pembentukan). Di sana terdapat dakwah ‘Ainmah (dakwah umum) yang dicernakan 
melalui pidato, ceramah-ceramah, majlis-majlis ilmu, media masa seperti buku-buku, 
risalah-risalah, suratkhabar, majalah, kaset dan lain-lain. Di sana juga terdapat 
dakwah Fardiah (dakwah individu) yang tidak kurang pentingnya. Perbincangan 
mengenai dakwah fardiah ini akan kita perkatakan secara mendalam di sini: 

Pertama: Mengenai methodologi dan peringkat-peringkat dakwah fardiah. 

Kedua: Mengenai keistimewaan dakwah fardiah dan cirri-ciri para daie yang 

melaksanakan tugas ini. 

USLUB DAN MARHALAH 


Kita hendaklah memahami realiti muslimin yang menjadi medan dakwah kita (di sini 
kita hanya membincangkan mengenai urusan mendakwah kaum muslimin supaya 
kembali kepada Allah). Ini kerana tuntutan sekarang ialah memindahkan mereka dari 
realiti hidup yang menguasai mereka pada hari ini. Mereka hidup dengan kefahaman 
yang silap, malas beramal untuk Islam, bersikap keterlaluan dan lain-lain. Kita 
hendaklah memindahkan mereka kepada suasana kehidupan yang baru; kehidupan 
yang memahami Islam dengan kefahaman yang lengkap sempurna sebagaimana yang 
dibawa oleh Rasulallah s.a.w.. Kita juga perlu memindahkan mereka kepada 
memahami tuntutan Islam yang sempurna dan memahami cara merealisasikannya 
menurut kaedah yang paling sempurna nak betul. 

Melalui penelitian dan kajian terhadap masyarakat kita, kita akan mendapati 
bahawa kelemahan iman atau kelumpuhan iman di jiwa, tidak memahami hakikat 
Islam dengan sebenarnya dan serangan pemikiran adalah faktor utama yang 
menyebabkan kaum muslimin berada dalam suasana yang ada pada hari ini. Ia juga 
merupakan faktor utama yang membolehkan musuh-musuh Allah menjadikan 
sebahagian kaum muslim sebagai kuda tunggangan mereka untuk memerangi Islam; 
secara mereka sedari atau tidak. 

Janganlah diharapkan kesedaran, tindakan, amal atau hasil yang baik untuk 
Islam daripada mereka ini, melainkan setelah iman dibangkitkan dari dalam jiwa 
mereka terlebih dahulu. Dengan itu iman akan mendorong mereka kepada mengenal 
Allah dan memahami Islam, beramal dan berjuang untuk Islam serta 
mempertingkatkan diri kepada martabat para ‘amilin yang salih. 

Mungkin berfaedah kalau kita peringatkan di sini bahawa beriltizam 
dengantertib dalam menaiki tanggu menuju martabat para ‘amilin adalah suatu yang 
pasti dan maha penting. Ini kerana tanpanya boleh mengakibatkan kemunduran, 
kejatuhan lau mengambil sikap berdiam diri dan duduk berpangku tangan. Kita akan 
mulakan dakwah dengan menyeru seorang yang lalai. Kemudian beransur-ansur 
mempertingkatkannya dari satu marhalah ke satu marhalah. Kita sebutkan berdakwah 
kepada golongan ini di sini adalah sebagai menjelaskan bagaimana memulakan 
dakwah dengan golongan ini. Walau bagaimanapun, pada hakikatnya, terdapat 
individu yang baik dan lebih mudah menerima dakwah. Orang yang seperti inilah 
yang patut diberikan keutamaan demi menjimatkan waktu dan usaha. 

Kebanyakan muslim pada hari ini sibuk dengan urusan dunia dan lalai 
daripada beribadat kepada Allah s.w.t dan mentaati perintah-Nya. 

Kebanyakan muslim pada hari ini sibuk dengan urusan dunia dan lalai 
daripada beribadat kepada Allah s.w.t dan mentaati perintah-Nya. Mereka seperti 
skumpulan manusia yang sedang nyenyak tidur. Di sebelah mereka terdapat api yang 
marak menyala dan akan membakar mereka sekiranya mereka masih lagi tidur. 

Di kalangan manusia yang sedang nyenyak tidur, terdapat mereka yang tidak 
tidur dan menyedari apa yang berlaku di sekeliling, tetapi tidak mampu memadamkan 

api yang sedang membakar. Ketika itu kewajipan mereka ialah segera membangunkan 
manusia yang nyenyak tidur supaya setiap mereka menyedari keadaan masing-masing 
dan menjauhkan diri daripada api. Sebarang usaha untuk memperingatkan mereka 
yang tidur dari bahaya api akan menjadi sia-sia, jika dilakukan sebelum mereka 
terjaga dari tidur. Mereka tidak akan mendengar dan mentaati peringatan itu kerana 
mereka sedang nyenyak tidur. Jadi mereka mestilah dibangunkan terlebih dahulu 
barulah diberikan peringatan. 

Dalam banyak kes, ketika usaha membangunkan orang yang sedang nyenyak 
tidur dilakukan, mereka tidak mahu bangun kerana sedang enak tidur dan tidak mahu 
diganggu. Ini kerana dia masih tidur dan belum lagi sedar. Jika dia benar-benar sedari 
dari tidurnya dan melihat api yang sedang membakar, nescaya dia bersegera 
menyelamatkan diri. Kata-katanya bahawa dia telah sedar tidak boleh dipercayai 
sepenuhnya kecuali apabila diikuti dengan tindakan menjauhkan diri dari api itu. 

Demikianlah sikap daie terhadap mad’unya (orang yang diseru). Dia mesti 
bersabar di dalam usahanya menyeru mereka kepada Islam. Dia mesti sanggup 
menghadapi tindak balas mad’unya seperti perbuatan jahat dan cercaan. Dia mesti 
mengharapkan balasan usahanya daripada Allah dan mengikuti jejak langkah 
junjungan kita Nabi Muhammad s.a.w. Baginda menyeru menusia dan terdedah 
kepada gangguan dan cercaan. Baginda tetap bersabar dan terus meneruskan dakwah 
sambil berdoa yang bermaksud: “Wahai Tuhanku! Berilah hidayah kepada kaumku 
kerana sesungguhnya mereka tidak mengerti”. 

Di dalam pengertian ini al-Iman asy-Syahid Hassan al-Banna berkata: 

" Jadilah kamu ketika menyeru manusia seperti pokok buah-buahan; mereka 
membalingnya dengan batu dandia menggugurkan buah kepada mereka 


Marhalah Pertama 


Marhalah pertama ialah mewujudkan hubungan dan perkenalan dengan mad’u 
(taaruf). Di marhalah ini, anda hendaklah benar-benar merasakan kepada dirinya 
bahawa nada mengambil berat tentang dirinya dan bertanya khabar apabila dia tidak 
ada dan lain-lain. Ketika itu anda tidak membincangkan apa-apa tajuk mengenai 
dakwah sehingga hatinya benar-benar terbuka dan bersedia untuk memahami apa 
yang anda perkatakan mengenai dakwah dan mengambil pengajaran daripadanya. 

Penerimaannya terhadap dakwah yang anda kemukakan adalah berkadar 
dengan kejayaan anda memberikan perhatian dan memenangi hatinya di marhalah ini. 
Sebarang percubaan untuk berbincang mengenai apa-apa tajuk dakwah sebelum 
malalui marhalah ini mungkin akan menjadi faktor penolakannya. Marhalah ini 
mungkin memakan masa beberapa minggu. 

Marhalah Kedua 


Marhalah kedua ialah marhalah membangunkan iman yang lesu di jiwa mad’u. Di 
peringkat ini perbincangan mengenai persoalan keimanan tidak perlu dilakukan secara 
langsung. Adalah lebih baik jika perbincangn mengenainya mengambil pendekatan 
secara tidak langsung seolah-olah tanpa disengajakan, dengan cara mengambil 
kesempatan daripada melihat burung, tumbuhan, serangga atau mana-mana makhluk 
Allah. Di kesempatan tersebut, perbincangan mengenai kekuasaan kekuasaan Allah, 
kehalusan dan keagungan ciptaan-Nya dilakukan. Sebagai contohnya, dijelaskan 
kepada mad’u bagaimana tumbuhan tersebut tumbuh daripada tanah dan air yang 
sama. Ia melahirkan bahagian-bahagian yang berlainan seperti dahan, daun, bunga, 
buah, warna, bau dan rasa sedangkan ia disiram dengan air yang sama dan ditanam di 
tanah yang sama. 

"Begitulah perbuatan Allah s.w.t yang membuat dengan kukuh tiap-tiap sesuatu’’. 
(Maksud an-Naml: 88) 

Apakah ahli sains dengan teknologi canggih yang diciptanya mampu mencipta 
sebiji gandum (sebagai contoh) di makmal mereka; apbila ditanam dan disiram, akan 
menumbuhkan batang gandum? Sesungguhnya mereka tidak akan mampu 
melakukannya. Ini kerana menumbuhkan benih ciptaan Allah adalah rahsia Allah 
yang hanya diketahui-Nya. Manusia tidak mampu untuk menumbuhkan benih 
ciptaannya. Begitu juga sekiranya seluruh penduduk dunia bersatu untuk mencipta 
seekor lalat, mereka tidak akan mampu melakukannya. Ini kerana mencipta dan 
menghidupkan adalah hak kepunyaan Allah semata-mata. 

Begitulah seterusnya. Melalui perbicangan seumpama ini, dilakukan banyak 
kali dan memikirkan keunikan ciptaan Allah, Insya Allah akan menjadikannya 
mengkagumi, mengagungi dan menyucikan Allah bertepatan dengan firman Allah 
yang bermaksud: 

"Dan mereka memikirkan tentang perciptaan langit dan bumi seraya berkata: “Ya 
Tuhan kami! Tidaklah Engkau menciptakan ini dengan sia-sia. Maha Suci Engkau, 
maka peliharalah kami dari seksa neraka’’. (Ali Imran: 191) 

Ayat ini menegaskan bahawa memikirkan penciptaan Allah menjadikan 
seseorang mengkagumi dan mengagungi Allah serta mendorong kepada mengingati 
hari akhirat, mengingati pembalasan yang akan diterima di sana, dan mendorong 
seseorang mukmin untuk memohon kepada Allah supaya menyelamatkannya daripada 
azab neraka. 

Begitulah, dengan membangkitkan keimanan kepada Allah, keimanan kepada 
Keesaan-Nya, keimanan kepada sifat kudrat dan kesempurnaan-Nya, hati akan mula 
hidup dengan mengenali Allah (Makrifatullah), sedar daripada kealpaannya dan 
bersedia untuk menyempurnakan keimanannya kepada hari akhirat dengan segala 
yang ada padanya; kebangkita dari kubur, hisap dan balasan. Begitu juga, dia akan 
memahami tujuan kita diciptakan oleh Allah iaitu untuk beribadah kepada-Nya 
semata-mata. Dia tidak dapat menggambarkan bagaimana Allah menciptakan kita 
dengan sia-sia; tanpa tujuan. 

Boleh jadi berguna kalau kita menjelaskan kepadanya (mad’u) persoalan 
kemuliaan yang Allah berikan kepada anak cucu Nabi Adam a. s; kemuliaan hasul 
daripada pemberian roh kepada mereka. Kebanyakan manusia alpa dan lupa terhadap 
kehidupan di aspek ini, dan mereka hanya hidup di aspek penciptaan mereka daripada 
tanah dan memenuhi tuntutan badan. Mereka lupa dan alpa bahawa aqidah yang benar 
dan sejahtera adalah tuntutan asasi kepada roh; padanya terdapat kebahagiaan hidup 
di dunia dan akhirat. 

Begitulah seterusnya, perbincangan berlegar di sekitar persoalan keimanan. 
Ketika persoalan ini hidup di jiwanya, dia akan mula menilai semula kehidupannya 
sebelum ini (muraja’ah). Dia akan merasakan bahawa sekiranya dia terus berada di 
tahap lama; alpa, mencuaikan kewajipan, melakukan maksiat dan tidak mentaati 
Allah, dirinya akan terdedah kepada azab Allah di hari akhirat; hari yang tiada tempat 
lari dan penyelamat. Ketika itu, dia akan mudah dipimpin dan diberi tunjuk ajar 
supaya berpegang teguh keapda ajaran Islam. 


Marhalah Ketiga 

Di waktu itu, bermulalah marhalah ketiga di dalam dakwah. Di marhalah inikita 
membantunya memperbaiki dirinya dengancara mengajarnya perkara-perkara 
ketaatan kepada Allah dan ibadat-ibadat fardhu, membiasakan dirinya melakukannya 
secara berdisplin, menjauhi maksiat dan berakhlak dengan akhlak Islam. 

Amatlah baik sekiranya dia dibekalkan dengan buku-buku yang 
membincangkan persoalan aqidah, ibadat dan akhlak yang boleh dibaca dan 
difahaminya. Begitu juga denganmengajak dia menghadiri majlis-majlis ilmu dan 
ceramah-ceramah, mengajaknya berkenalan dengan orang-orang salih dan 
menjauhkannya daripada orang-orang jahat. Begitulah seterusnya, suasana yang salih 
terus dibina untuk membantu menyempurnakan keperibadia Islamnya. Kita mestilah 
sabar dan sentiasa mengikuti perkembangan dirinya sehingga dia benar-benar teguh 
berada di atas jalan ini (Islam). Dia tidak sepatutnya dibiarkan dalam jangka masa 
yang lama tanpa diikuti perkembangan dirinya dan tanpa bimbingan. Ini dilakukan 
agar dia mampu meneruskan perjalanan di jalan Islam dan menjauhi faktor yang 
menyebabkannya mundur, malas dan cuai. Usaha-usaha ini akan memakan masa 
beberapa minggu atau beberapa bulan sehingga keperibadian Islamnya benar-benar 
mantap tanpa mudah digoyang. 

Di sini kita mengatakan; Di sana terdapat banyak perkara yang perlu 
dilakukan di marhalah ini. Walau bagaimanapun, ia boleh dilakukan di marhalah yang 
keempat yang akan dating. Itupun setelah berhasilnya marhalah pertama iaitu 
mengadakan hubungan baik dengannya yang membolehkan perbincangan terus 
dilakukan dan kewajiban dakwah dapat dilaksanakan. 


Marhalah Keempat 

Marhalah keempat ialah menjelaskan pengertian ibadah yang syumul tanpa 
membataskannya kepada solat, puasa, zakat dan haji sahaja. Tetapi ia merangkumi 
seluruh aspek kehidupan; makan, minum, pakaian, ilmu, amal, perkahwinan, riadhah, 
memelihara anak-anak dan lain-lain. Itu semua adalah ibadah kepada Allah s.w.t 
apabila mencukupi dua syarat: Niat kerana Allah s.w.t dan cara melaksanakannya 
sesuai dengan syariat Islam. 

Syarat Pertama: 

Niat. Semua yang dilakukan hendaklah bertujuan untuk membantu kita 
melaksanakan ketaatan kepada Allah dan merealisasikan tujuan Allah menjadikan kita 
sebagai khalifah di atas muka bumi. 

Oleh itu, kita makan dan minum adalah supaya kita bertenaga untuk mentaati 
Allah dan beribadat kepada-Nya. Dengan itu makan dan minum kita menjadi ibadat 
yang akan diberi ganjaran pahala. Kita belajar untuk kepentingan kaum muslimin dan 
negar Islam, maka menuntut ilmu menjadi ibadat dan setiap tenaga dan masa yang 
kita curahkan akan diberi ganjaran pahala. Kita bekerja di mana-mana bidang untuk 
kepentingan umat Islam dan negara Islam, dan mendapatkan rezeki yang halal untuk 
keperluan hidup, maka kerja kita menjadi ibadah. Kita berkahwin untuk menjaga diri 
daripada maksiat dan membina rumah tangga muslim yang menjadi tiang seri kepada 
pembinaan negara Islam serta melahirkan zuriat yang salih yang dibentuk berdasarkan 
prinsip-prinsip Islam; melalui mereka, Allah akan memuliakan agamanya, maka 
perkahwinan kita menjadi ibadat, penat lelah mendidik anak-anak menjadi ibadat; 
semuanya akan mendapat balasan pahala daripada Allah. Kita bersenam untuk 
menguatkan tubuh badan supaya kita mampu memikul bebanan dakwah dan berjihad 
di jalan-Nya, maka bersenam menjadi ibadat. Begitulah seterusnya, dunia yang luas 
ini menjadi mihrab (tempat beribadat); padanya kita mengabdikan diri kepada Allah 
dengan setiap amal dan usaha yang dilakukan. Semuanya menjadi ibadat hasil 
daripada niat yang benar semata-mata kerana Allah s.w.t. 

Syarat Kedua: 

Segala usaha dan amal yang kita kerjakan mestilah sesuai dengan syariat Allah 
s.w.t dan ajaran Islam. Oleh itu, kita tidak boleh makan dan minum kecuali yang 
halal. Kita tidak berpakaian kecuali dengan pakaian yang halal. Kita tidak melakukan 
sebarang amal dan usaha kecuali ia selari dan sesuai dengan syariat Allah s.w.t supaya 
ia menjadi ibadat yang diterima oleh Allah s.w.t. Ini kerana, tidak munasabah kita 
makan makanan yang haram dengan tujuan menguatkan diri bagi melakukan ketaatan 
kepada Allah s.w.t. 

Begitulah seterusnya, setiap muslim di marhalah ini mengikat seluruh kegiatan 
hidupnya dengan syariat Allah dan menjadikannya sebagai ibadat. Mereka tidak 
beribadah dengan hanya melakukan empat perkara fardhu yang sememangnya 
diketahui umum. 

Marhalah Kelima 


Di marhalah ini, kita menjelaskan kepada mad'u bahawa agama kita (Islam) tidak 
berpada dengan kita menjadi muslim pada diri sendiri sahaja; dengan hanya 
melaksanakan ibadat-ibadat tertentu, berakhlak dengan akhlak yang baik dan tidak 
menyakiti orang lain; tidak lebih daripada itu. 

Malah Islam adalah agama bermasyarakat. Islam adalah sistem hidup, 
pemerintahan, perundangan, daulah, jihad dan ummah. Inilah fahaman yang betul 
terhadap Islam. Fahaman yang mengajar kita berbagai tanggungjawab dan kewajipan. 
Kita wajib melaksanakannya sebagai menyahut perintah Allah supaya masyarakat 
dapat dibina di atas prinsip-prinsip Islam di semua aspek kehidupan; politik, ekonomi, 
perundangan, kemasyarakatan dan lain-lain. 

Kita juga mesti memahami bahawa di antara kewajiban kita terhadap Islam 
ialah berusaha dan berjuang bersungguh-sungguh supaya Islam berkuasa di muka 
bumi. Firman Allah s.w.t yang bermaksud: 

"...sehingga tidak ada lagi fitnah dan (sehingga) agama itu hanya untuk Allah 
semata-mata... "(al-Baqarah: 193) 

Oleh itu, kita wajib menyampaikan seruan agama ini kepada manusia seluruhnya. 

Seseorang muslim tidak mungkin hidup sebagai muslim dengan keislaman yang 
sahih dan sempurna sekiranya dia mengasingkan diri daripada saudara -saudara 
muslim yang lain dan tidak memperdulikan apa yang berlaku dan dihadapi oleh 
mereka (saudara-saudara muslim) di berbagai ceruk rantau di muka bumi; tekanan, 
gangguan, fitnah dan serangan dari musuh-musuh Allah dan musuh-musuh Islam. 
Rasulullah s.a.w bersabda yang bermaksud: 

"Barangsiapa yang tidak memperdulikan urusan muslimin maka dia bukanlah dari 
mereka ". 

Di sekitar pengertian ini perbincangan dilakukan sehingga melahirkan 
perasaan tanggungjawab umum (mas'uliah amah) terhadap Islam dan muslimin di 
dalam dirinya dan dia tidak lagi mengasingkan diri. Selepas itu dijelaskan kepadanya 
tuntutan marhalah dakwah Islam pada hari ini yang mewajibkan umat Islam berusaha 
menegakkan daulah Islam dan mengembalikan khalifah Islam yang telah diruntuhkan 
oleh musuh-musuh Islam. 

Kita terangkan kepada mad'u betapa besarnya musibah yang dihadapi oleh 
dunia Islam; Negara dipecah-pecahkan, umat Islam bertelagah sesama sendiri, musuh- 
musuh menyerang, aqidah orang-orang Islam tergugat dan digugat, masjid-masjid 
dirosakkan, kehonnatan mereka dicabul, harta kekayaan dirompak dan anak-anak 
muslimin dibentuk di luar landasan Islam. Semua ini berlaku akibat tidak adanya 
Daulah Islamiah; Daulah Islamiah yang mampu menyerang balas musuh-musuh 
Islam, menghalang mereka daripada melakukan serangan, menyatu-padukan umat 
Islam dan melaksanakan syariat Islam di kalangan mereka. 

Mad’u juga mesti dijelaskan bahawa tanggungjawab menegakkan Daulah 
Islamiah bukan hanya tanggungjawab pemerintah dan ulama sahaja. Malah, ia adalah 
tanggungjawab setiap muslim dan muslimah yang hidup di marhalah dakwah ini 
(marhalah yang mewajibkan penegakan Daulah Islamiah). Mad’u juga mesti 
dijelaskan bahawa seluruh umat Islam berdosa sekiranya mereka tidak berusaha untuk 
menegakkan Daulah Islamiah. 

Begitulah seterusnya, perbincangan diteruskan untuk membangkitkan 
perasaan tanggungjawab tersebut. Perasaan tanggungjawab yang mendorongnya 
berfikir bersungguh-sungguh mencari jalan bagaimana melaksanakannya dan 
menunaikan tuntutannya. 


Marhalah Keenam 


Di ketika itu, datanglah marhalah keenam iaitu mejelaskan kepada mad’u bahawa 
kewajipan ini tidak mungkin dapat disempurnakan secara bersendirian (fardi); setiap 
muslim tidak mampu menegakkan Daulah Islamiah dan mengembalikan khalifah 
Islamiah secara bersendirian. Malah usaha tersebut mesti dilakukan melalui Jemaah 
(organisasi); Jemaah yang akan menyatukan usaha-usaha fardi demi melaksanakan 
tanggungjawab yang besar ini. Kaedah syara' yang bermaksud: 

" 'Apabila sesuatu kewajiban tidak dapat disempurnakan kecuali dengannya, maka dia 
menjadi wajib " 

Oleh itu, selagi kewajipan menegakkan Daulah Islamiah tidak dapat 
disempurnakan kecuali dengan adanya Jemaah, maka mewujudkan jemaah adalah 
wajib. Tidak dapat dibayangkan, bagaimana seorang individu boleh menajdi 
sempurna keislamannya sedangkan dia hidup seorang diri tanpa melibatkan diri 
dengan Jemaah yang bertujuan melaksanakan prinsip-prinsip Islam dan 
kewajibannya; prinsip dan kewajibannya yang terpenting pada masa kini ialah usaha 
yang berterusan dan bersungguh-sungguh untuk menegakkan Daulah Islamiah. 

Ini adalah perkara pokok dan asasi. Kebanyakan muslimin tidak merasakan 
keperluan yang mendesak dalam mewujudkan Jemaah, ataupun menggabungkan diri 
dalmnya. Mereka bersikap demikian kerana tidak mahu memikul tanggungjawab, 
ataupun lebih mengutamakan keselesaan hidup dan menjauhkan diri daripada perkara 
yang tidak disukai yang mungkin terpaksa dihadapi apabila dia menggabungkan diri 
ke dalam Jemaah. Berdasarkan penjelasan betapa besarnya tanggungjawab terhadap 
Islam yang tepaksa dipikul dan perlaksanaan tanggungjawab ini tidak dapat 
disempurnakan kecuali dharurinya Jemaah, maka mad’u akan meyakini dharurinya 
berjemaah sekalipun terpaksa membayar dengan harga yang mahal. Lebih-lebih lagi 
selepas dijelaskan betapa besarnya pahala dan faedah yang merupakan kesan langsung 
daripadanya. 

Marhalah Ketujuh 

Selepas itu, datanglah marhalah ketujuh iaitu menjawab soalan yang bermain di 
minda mad’u: Jemaah manakah yang patut dianggotai? Marhalah ini adalah penting 
tetapi sensitive. Ia memerlukan hikmah dan kebijaksanaan, penerangan yang jitu dan 
memuaskan. Ini kerana, di medan terdapat pelbagai jemaah yang bergerak dan 
semuanya mengajak para pemuda menganggotainya. Semuanya membawa bendera 
Islam, mempunyai lambing-lambang dan cara-cara tersendiri untuk menarik para 
pemuda. 

Perkara yang mesti difahami oleh setiap pemuda muslim ialah persoalan amal 
Islami adalah persoalan asasi dan penentu masa depan. Dia mestilah teliti dalam 
memilih jalan perjuangan mana yang patut dilalui dan diyakini selamat. Dia tidak 
sepatutnya terikut-ikut atau tergesa-gesa dalam memilih Jemaah yang perlu 
dianggotainya untuk merealisasikan prinsip-prinsip Islam. Ini kerana, dia hanya 
memiliki satu umur dan satu nyawa. Oleh itu, janganlah dipersiakan begitu saja. 
Sebaliknya, dia hendaklah mengkaji, berbincang dan memperuntukkan masa dan 
tenaga yang mencukupi untuk mencari kepastian. Sesungguhnya ketenangan jiwa 
(melakukan sesuatu dengan yakin akan kebenarannya) adalah lebih baik daripada 
memilih jalan perjuangan yang salah dan bertindak tanpa kepastian. 

Perlu disebutkan di sini bahawa untuk merealisasikan tuntutan Islam dan 
menegakkan Daulah Islamiah, kita mesti mengikuti jalan yang ditunjukkan oleh 
Rasulullah s. a. w. Dalam menegakkan Daulah Islamiah yang pertama, Baginda s. a. w 
telah memantapkan aqidah Islam ke dalam jiwa mukminindan mendidik mereka di 
rumah al-Arqam berdasarkan tuntutan al-Quran dan madrasah Rasulullah s.a.w. 
Melalui madrasah inilah, lahirnya Rijalul Aqidah (pendokong-pendokong aqidah); 
aqidah mengawal diri mereka, mempengaruhi perasaan dan menguasai jiwa mereka. 
Aqidah mejadi segala-segalanya dalam kehidupan mereka. Kerana aqidah, mereka 
mengorbankan masa, tenaga, kesihatan, pemikiran, harta dan jiwa raga. Kerana 
aqidah, mereka sanggup bertahan, menanggung segala bentuk penyeksaan dan 
menhadapi risiko. Mereka tidak berundur walau selangkah. Mereka menyebarkannya, 
mempertahankannya dan berjihad denga n harta dan jiwa raga. Mereka adalah tiang- 
tiang seri utama yang menjadi asas penegakkan Daulah Islamiah yang pertama. 
Kemudian Baginda s.a.w mempersaudarakan sesama mereka dan menyusun mereka. 
Baginda s.a.w mengambil sumpah setia dan perjanjian denga nemreka untuk 
mempertahankan Islam menggunakan segala apa yang mereka miliki. Ketika itu 
mereka mendapat kemenangan dan kekuasan dengan kelebihan yang diberikan oleh 
Allah. 


Dengan ini, Rasulullah s.a.w telah berjaya mewujudkan kekuatan aqidah, 
kemudian kekuatan kesatuan dan akhirnya kekuatan tangan dan persenjataan. Ini 
kerana, apabila terbentuknya kumpulan mukmin yang mantap dan bersatu, maka 
musuh-musuh Allah mampu dihadapi dan permusuhan mereka dapat dihalang dengan 
kekuatan sesuai dengan firman Allah s.w.t yang bermaksud: 

"Telah diizinkan (berperang) bagi orang-orang yang diperangi kerana sesungguhnya 
mereka telah dianiaya. Dan sesungguhnya Allah s. w. t benar-benar berkuasa 
menolong mereka (al-Hajj :39) 

Adapun, sebelum terbentuknya kumpulan mukmin yang mantap dan bersatu 
iaitu ketika bilangan kaum muslimin sedikit, Rasulullah s.a.w berpesan supaya 
mereka besabar menempuh dugaan dan tetap bersama kebenaran yang mereka imani, 
serta berterusan menyampaikan dakwah Islam kepada orang lain. Baginda tidak 
meminta mereka menghadapi kebatilan dengan menggunakan kekuatan. 

Oleh itu, jemaah yang melalui jalan yang sama (jalan yang dilalui orang 
Rasulullah s.a.w) semestinya menjadi pilihan untuk dianggotai dan didukungi. Mana- 
mana jemaah yang tidak memberikan keutamaan kepada persoalan tarbiah dan 
persediaan, mengatasi keutamaan keapda persoalan kesatuan dan hubungan dan juga 
mengatasi keutamaan kepada persoalan penggunaan kekuatan, maka ia adalah jemaah 
yang memperjudikan nasib dan masa depannya, dan membahayakan amal Islami. 
Oleh itu, usaha untuk memegang tampuk kekuasaan dan pemerintahan menggunakan 
kekuatan dan kekerasan dengan mengabaikan tarbiah dan kesatuan, ataupun melalui 
parti-parti politik yang mengabaikan tarbiah adalah usaha yang merbahaya. Malah 
mampu melumpuhkan amal Islami sebelum ia lahir dan berkembang subur secara 
tabi’e untuk membentuk kumpulan yang mantap (qaedah sulbah). Ketika itu usaha 
mewujudkan kumpulan yang mantap tidak dapat bertahan dan diteruskan. 

Kalau begitu, semestinya diwujudkan kumpulan yang mantap yang 
mendukung pemerintahan Islam, melindungi dan mempertahankannya. Mereka tidak 
akan berkompromi dalam masalah ini. Begitulah, Sesungguhnya pembinaan 
dimulakan dari asas, bukannya dari puncak atas. Semakin besar dan tinggi bangunan 
yang hendak dibina, maka semakin luas dan dalam asas yang diperlukan. Begitulah 
juga dengan bangunan yang kita ingin bangunkan iaitu Daulah Islamiah Alamiah 
(negara Islam sejagat). Ini kerana dakwah kita adalah dakwah alamiah dan musuh kita 
juga adalah sejagat. Manakala tempoh pembinaannya pula diukur berdasarkan umur 
dakwah bukan diukur dengan umur individu. 

Dengan kelebihan yang diberikan oleh Allah, kita dapati al-Imam as-Syahid 
Hassan al-Banna telah mengambil jalan ini daripada sirah Rasulullah s.a.w. Beliau 
menegaskan betapa dharurinya dipersiapkan individu muslim sebagai pendokong 
aqidah, keluarga muslim dan masyarakat muslim yang menjadi kumpulan mantap 
kepada pembinaan kerajaan, kemudian Daulah Islamiah dan Khilafah Islamiah 
dengan izin Allah. 

Mad'u juga mesti dijelaskan bahawa jemaah ang hendak dianggotai dan 
didukungi mestilah jemaah yang mengambil Islam secara syumul dan menyeluruh; 
aqidah, ibadah, akhlak, perundangan, pemerintahan, jihad dan seluruh aspek 
kehidupan. Ia tidak boleh mementingkan beberapa aspek dan meninggalkan aspek 
yang lain dengan alasan keselamatan atau apa-apa sebab yang lain. 

Mad'u juga mesti dijelaskan bahawa jemaah yang diharapkan untuk 
melaksanakan kewajiban dan perlu dianggotai dan didukungi mestilah yang memiliki 
kemampuan di peringkat antarabangsa. Ini kerana mereka mempunyai faktor-faktor 

pembinaan kumpulan yang mantap untuk Daulah Islamiah 'Alamiah, bukan hanya 
sekadar pemerintahan setempat di mana-mana Negara. 

Jemaah ang berpengalaman dan terbukti mampu menghadapi tribulasi adalah 
jemaah yang paling layak untuk diyakini kemampuannya mencapai matlamat, 
mendatangkan hasil dengan segera dan pandai menggunakan masa dan tenaga dengan 
sebaik mungkin. Kefahaman dan tindak tanduknya pula jauh dairpada kecuaian dan 
keterlaluan, jauh daripada penyelewengan dan mengambil beberapa bahagian dan 
meninggalkan beberapa bahagian yang lain, selari dengan petunjuk Rasulullah s.a.w 
dan salafussalih. 

Jemaah tersebut juga mestilah jemaah yang tersusun rapid an bersatu-padu 
serta berjalan mengikut perancangan yang rapi. Ia bukanlah jemaah yang kucar-kacir 
(perjalanannya tidak mengikut peraturan) atau bergerak secara bidan terjun tanpa 
perancangan dan penyusunan. 

Mad'u juga mesti dijelaskan bahawa perpecahan dan pengagihan tenaga 
kepada kumpulan-kumpulan kecil adalah satu kesalahan dan merbahaya. Pada 
dasarnya, sesiapa yang ingin bekerja (menyumbang) untuk Islam hendaklah 
bergabung dengan jemaah yang mempunyai cirri-ciri yang telah disebutkan di atas. 
Dia tidak boleh mengangkat bendera baru ataupun membantu jemaah baru yang 
setahun jagung pengalamannya. Ini dilakukan supaya dia tidak membantu usaha- 
usaha memecah-mecahkan tenaga dan usaha. Dia juga tidak boleh memisahkan dari 
daripada jemaah besar yang berpengalaman kecuali apabila dia mendapati jemaah 
tersebut pada keseluruhannya terdapat kefasikan atau kesesatan. 

Begitulah seterusnya. Berdasarkan penjelasan secara terperinci di marhalah 
ini, maka setiap peribadi yang bersikap benar dan ikhlas akan mendapati bahawa cirri- 
ciri yang mesti ada pada jemaah pilihannya telah dimiliki oleh Jemaah Ikhwan 
Muslimin. Inilah kelebihan dan taufiq yang diberikan oleh Allah. 

BEBERAPA PESANAN KHUSUS MENGENAI 

DAKWAH FARDIIAH 


1 . Hendaklah bersungguh-sungguh, memberikan sepenuh perhatian, mengikuti 
perkembangan dan membuat penilaian setelah dakwah fardiah dilaksanakan dalam 
jangka masa tertentu. Ini dilakukan supaya kita berpuas hati terhadap penerusan, 
perlaksanaan dan hasil yang diperolehi. 

2. Pelaksana dakwah fardiah hendaklah terlebih dahulu diberikan panduan dan tunjuk 
ajar berkenaan uslub, pengertian dan beberapa perkara yang bersangkutan dengannya. 

3. Usaha dakwah mereke boleh dibantu dengan cara membekalkan mereka dengan 
beberapa perkara, penjelasan dan sis-isi penting uang memantapkan sesuatu 
pengertian yang ingin disampaikan di pertemuannya dengan mad’u. 

4. Ketujuh-tujuh marhalah yang telah dinyatakan di atas hendaklah benar-benar 
dilaksanakan kepada mad’u satu-persatu secara tertib di atas, kemungkinan 
menyebabkan mad’u tidak menerima apa yang disampaikan. Dapat diperhatikan 
bahawa setiap marhalah mempunyai hubungan dan kesan langsung dengan marhalah 
sebelumnya. Sebagai contoh; Apabila kita mengajak mad’u menyertai jemaah 
sedangkan dia tidak menerima tanggungjawab umum yang diwajibkan oleh jemaah, 
maka dia tidak akan memenuhi ajakan tersebut. 

5. Keinginan untuk membawa mad’u ke marhalah terakhir tanpa usaha yang gigih dah 
berpuas hati sepenuhnya dengan pencapaiannya di setiap marhalah tidah boleh 
dijadikan alasan untuk tergesa-gesa membawa mad’u ke tahap itu. Ini adalah untuk 
menghapuskan kemungkinan dia ragu-ragu dan goyah tatkala menghadapi dugaan 
atau gangguan. 

6. Perbincangan dengan pelaksan dakwah fardiah mengenai ketujuh-tujuh marhalah 
dan perkara yang berkaitan dengannya seperti dalil atau factor-faktor yang membantu 
mad’u menerimanya amat baik dilakukan. Ini adalah untuk memudahkan tugas daie 
ketika berhadapan dengan mad’u. 

7. Selain daripada menjelaskan kesucian jalan dakwah dan semua tuntutannya, usaha- 
usaha menghilangkan keraguan dan kesamaran (syubhat) terhadap amal Islami, 
tuntutan-tuntutannya dan aktivis-aktivisnya juga mesti dilakukan. Ini dilakukan 
supaya sebarang kesan keraguan di dalam dirinya dapat dikikis. 

8. Kebaikan dan kejayaan cemerlang yang diperolehi oleh mereka yang menyahut 
seruan Allah semestinya ditonjolkan. Begitu juga dengan bahaya besar yang menimpa 
mereka yang menolaknya. Sesungguhnya uslub yang memberikan galakan dan 
amaran banyak memberikan kesan kepada apa yang disampaikan oleh daie. 

9. Para daie mestilah sentiasa tolong menolong dan nasihat menasihati sesame meraka 
dalam menghadapi halangan dan rintangan, bagaimana merancang dan memanfaatkan 
pengalaman yang lalu di medan ini. 

10. Ketika berada di mana-mana marhalah, mad’u boleh dibantu dengan 
membekalkan mereka dengan buku-buku, risalah-risalah dan majalah-majalah. Ya 
Mereka diminta supaya bertanyakan perkara yang kesamaran untuk dijelaskan. 

11. Mad’u yang berkemampuan dan didapati layak untuk melaksanakan tugas 
dakwah, maka dia boleh diminta supaya melakukan tugas tersebut, dijelaskan cara 
dan diikuti perkembangannya. 

12. Keberkatan, taufiq dan penghasilan adalah berkadar dengan keikhlasan, 
kesungguhan, berlapang dada dan kesabaran. 

13. Dakwah fardiah ini dapat dilaksanakan di dalam sebarang suasana dan keadaan, 
berbeza dengan dakwah am yang kadang-kadang menghadapi tekanan dan rintangan. 

14. Dakwah fardiah istimewa kerana ia mewujudkan hubungan dan ikatan dengan 
mad’u. Ini berbeza dengan dakwah am seperti ceramah dan majlis ilmu kerana ia tidk 
melahirkan hubungan mesra secara langsung antara daie dan mad’u. 

15. Dakwah fardiah memberikan pengalaman dan pelaksananya melakukan dakwah 
secara praktikal; dakwah yang merupakan kewajiban yang paling utama. 

16. Dakwah fardiah membekalkan daie dengan hasil dan bekalan yang akan 
membantunya melaksanakan tugas dakwah dengan sebaik-baiknya. 

17. Dakwah fardiah memberi kesempatan kepada mad’u untuk meminta penjelasan 
terhadap setiap kekeliruan dan mampu menghapuskan keraguan dan kesamaran di 
dalam dirinya. Ini akan menyempurnakan pembentukan peribadinya. 

18. Berdasarkan kiraan secara congak, kita akan dapati hasil dakwah fardiah ini 
mampu mencapai angka yang berlipat ganda di dalam waktu yang singkat. 1 

CIIRII-CIIRI PENTING DAIIE 


1. Pertama-tama, sebelum segala-galanya bennula, ikhlaskanlah niat kerana Allah 
Taala semata-mata. Tanpa keikhlasan, segala urusan akan runtuh dan musnah. 

2. Menjiwai betapa besarnya tugas dan tanggungjawab yang dipikul. Dengan itu dia 
akan memberikan perhatian yang selayaknya dengan tugas tersebut dan dalam masa 
yang sama merasai ganjaran yang tidak ternilai menantinya. 

3. Melaksanakan tugas dengan bijaksana, pandai memilih uslub (pendekatan), 
memberi tunjuk ajar dan menasihati yang baik serta berbincang dengan cara yang 
terbaik. 

4. Hendaklah bersikap ramah mesra, mempermudahkan urusan dan memiliki akhlak 
yang baik. Semua ini dilakukan dengan sabar, lemah lembut (tidak cepat marah), 
mengharapkan pembalasan di sisi Allah hasil daripada rintangan yang dihadapi ketika 
melaksanakan kerja-kerja dakwah, dan menuruti jejak langkah Rasulullah s. a. w dan 
para daie yang mengikuti jejak langkah Baginda s.a.w. 

5. Memahami selok belok cara hidup dan budaya masyarakat yang dia berkecimpung 
di dalamnya. Juga memahami aliran pemikiran dan isu-isu yang berlaku di dalam 
masyarakat, serta berusaha untuk mengenali dengan lebih mendalam mad’u yang 
didakwahnya. 

6. Mempelajari dan mendalami sirah Rasulllah s.a.w dan sejarah Islam untuk 
dijadikan bekalan. Dia akan mendapati di dalamnya terdapat pelbagai bentuk 
penyelesaian masalah yang mampu membantunya menyelesaikan masalah yang 
dihadapi. Begitu juga dengan beberapa pendirian yang diambil oleh generasi 
muslimin yang pertama. 

7. Menghafaz al-Quran sebanyak yang mampu untuk dijadikan dalil dalam kerja-kerja 
dakwahnya. Pendekatan melalui kisah-kisah yang terdapat di dalam al-Quran 
mempunyai kesan yang besar dalam jiwa. 

8. Dalam setiap perbualan dan perbincangan, unsur akal (kefahaman dan lojik) 
hendaklah dipandukan dengan unsur perasaan dan kejiwaan. Sesungguhnya 
membangkitkan unsur perasaan dan kejiwaan akan mempersiapkan akal untuk 
menerima apa yang disampaikan kepadanya dan meninggalkan kesan. 

Renungan 


Dengan mengandaikan seorang da’i hanya mampu mendakwah 2 orang mad’u 
sehingga berjaya dalam masa setahun, maka di tahun kedua akan akan berlaku 3 
orang daie mendakwah 6 orang mad’u. Tahun ketiga pula 9 orang daie mendakwah 18 
orang mad’u. Tahun keempat pula 27 orang daie mendakwah 54 orang mad’u. Tahun 
kelima pula 81 orang daie mendakwah 162 orang mad’u. Tahun keenam pula 243 
orang daie mendakwah 486 orang mad’u. Tahun ketujuh pula 729 orang daie 
mendakwah 1458 orang mad’u. Tahun kelapan pula 2187 orang daie mendakwah 
4374 orang mad’u. Tahun kesembilan pula 6561 orang daie mendakwah 13122 orang 
mad’u. Tahun kesepuluh pula 19683 orang daie mendakwah 39366 orang mad’u. 
Begitulah seterusnya. Pada tahun kelima belas bilangan daie mencapai jumlah 
4,782,969 orang dengan mad’u seramai 9,566,938 orang. Pada tahun ketujuh belas 
kita memiliki 43,046,721 orang daie. Ini bermakna seluruh penduduk Malaysia berada 
di peringkat daie dan tiada seorang pun yang menjadi mad’u. 

Sekiranya kita mengandaikan seorang daie mampu mendakwah 3 orang mad’u sehaja 
dalam masa setahun sehingga berjaya, maka di tahun kelima kita mempunyai 256 
orang daie dan 765 orang mad’u. Pada tahun kesepuluh pula bilangan daie meningkat 
kepada 262,144 dan mad’u pula seramai 786,432 orang. Pada tahun keempat belas 
kita memil ik i 67,108,864 orang daie. 

Bayangkanlah betapa berkesannya dakwah fardiah apabila ia dilakukan dengan 
bersungguh-sungguh dan penuh keikhlasan. Ingatlah kita hanya disuruh beramal dan 
natijahnya terserah kepada Allah. 

